Publication: Magyar Közlöny
Issue: MK-2000-114 (Year: 2000, Number: 114)
Era: 1990-2004
Section: 1994. évi XLII. törvény 26. §-ának (1) bekezdésében kapott felhatalmazás alapján — a Magyar Nemzeti Bank
Paragraph Index: 95

(1) A B/02. Biztosítástechnikai bevételek befektetésekből soron kell szerepeltetni az életbiztosítási ághoz kapcsolódó tartalékok fedezetéül szolgáló valamennyi befektetés bevételét (ideértve a befektetés kamat- és osztalékbevételeit a kamatozó értékpapír vételárában lévő kamattal csökkentett összegben, valamint az értékesítéshez, a beváltáshoz kapcsolódó árfolyamnyereséget és az értékpapír eladási árában érvényesített kamatbevételt, ingatlanok elszámolt bérleti díját és egyéb bevételeit, külföldi pénzértékre szóló befektetésekhez kapcsolódó árfolyamnyereséget stb.). A saját tőke befektetésének hozama itt nem jelenhet meg (csak életbiztosítási ágat művelő biztosítónál sem), mivel azokat a C/01—04. sorokban kell kimutatni.

Source: https://magyarkozlony.hu/hivatalos-lapok/b74cb9b80038c0c5a763d9f81d0d5f74460d022d/dokumentumok/08d4e634477d94067de91d33cc3d2b090114738e/letoltes